Návrh

Zákon

 z ............2013,

ktorým sa mení a dopĺňa zákon č. 587/2004 Z. z. o Environmentálnom fonde a o zmene 
a doplnení niektorých zákonov v znení neskorších predpisov a ktorým sa mení zákon 
č. 543/2002 Z. z. o ochrane prírody a krajiny v znení neskorších predpisov

	Národná rada Slovenskej republiky sa uzniesla na tomto zákone:

čl. I		

Zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z., zákona č. 514/2008 Z. z., zákona č. 160/2009 Z. z., zákona č. 286/2009 Z. z., zákona č. 408/2011 Z. z., zákona č. 409/2011 Z.z., zákona č. 223/2012 Z.z. a zákona č. 414/2012 Z.z. sa mení a dopĺňa takto:

1.	V poznámke pod čiarou k odkazu 8b sa citácia „§ 23 ods. 3 zákona č. 313/1999 Z. z. o geologických prácach a o štátnej geologickej správe (geologický zákon) v znení zákona č. 587/2004 Z. z.“ nahrádza citáciou „§ 26 ods. 4 zákona č. 569/2007 Z. z. o geologických prácach (geologický zákon).“.

2.	V § 3 písmeno s) znie:
   „s) peňažné prostriedky získané z predaja kvót skleníkových plynov alebo znečisťujúcich 
        látok podľa osobitného predpisu,9)

     Poznámka pod čiarou k odkazu 9 znie:
    „9) § 10 ods. 10, § 16 ods. 8 a § 18 ods.7 a 9 zákona č. 414/2012 Z. z. o obchodovaní 
       s emisnými kvótami  a o zmene a doplnení niektorých zákonov.“.

3.	V § 3 sa za písmeno s) vkladajú nové písmená  t) a u), ktoré znejú: 
   „ t) príjem z pokút uložených podľa osobitného predpisu, 9a)
      u) finančné prostriedky Európskej únie.“.

    Poznámka pod čiarou k odkazom 9a  znie:
  „ 9a) § 28 ods. 7 zákona č. 414/2012 Z. z.“.

    Doterajšie písmeno t) sa označuje ako písmeno v).

4.	V § 4 ods. 1 písm. d) sa nad slovom „záťaží“ odkaz „9a)“ nahrádza odkazom „9b)“. 
      Poznámka pod čiarou k odkazu 9b znie:
      „9b) § 3 ods. 2 a 3 zákona č. 409/2011 Z.z. o niektorých opatreniach na úseku 
              environmentálnej záťaže a o zmene a doplnení niektorých zákonov.“.

5.	V § 4 ods. 1 písm. h) sa za slovo „nákladov“ vkladajú slová „súvisiacich s ochranou             
      životného prostredia“.

6.	V § 4 sa odsek  1 dopĺňa písmenami o) až s), ktoré znejú:
„o) úhradu nákladov spojených so sledovaním správnosti výpočtu a s určovaním výšky        
      poplatkov a s vyberaním poplatkov za odber podzemných vôd a poplatkov za vypúšťanie 
      odpadových vôd podľa osobitného predpisu,11b)
 p) nenávratné financovanie environmentálnych projektov pripravených Slovenskou 
      republikou v spolupráci s Európskou bankou pre obnovu a rozvoj na základe 
      predchádzajúceho pokynu ministerstva,
 q)  odstraňovanie následkov po banskej činnosti a zabezpečenie alebo likvidáciu starých    
      banských diel podľa osobitného predpisu,11c)
  r) podporu obhospodarovania lesov poškodených imisiami zaradených v pásmach A a B  
      podľa osobitného predpisu,11d)
  s) vykonanie opatrení na ochranu lesov pred šírením škodlivých činiteľov z území, v ktorých 
      je vykonanie opatrení  obmedzené z dôvodu ochrany prírody a krajiny.“.

  Poznámky pod čiarou k odkazom 11b  až 11d znejú:
 „11b)  § 14 ods. 1 nariadenia vlády Slovenskej republiky č. 755/2004 Z.z., ktorým sa 
            ustanovuje výška neregulovaných platieb, výška poplatkov a podrobnosti súvisiace so 
            spoplatňovaním užívania vôd.
   11c) § 35  ods. 4 zákona č. 44/1988 Zb. v znení neskorších predpisov.
   11d) Príloha č. 6 vyhlášky Ministerstva pôdohospodárstva Slovenskej republiky č. 453/2006 
           Z.z. o hospodárskej úprave lesov a o ochrane lesa.“. 

7.	V § 4 ods. 2 sa slová „svojej internetovej stránke“ nahrádzajú slovami „svojom webovom sídle“.

8.	V § 4 ods. 2 a 3 sa za slová „a) až e)“ vkladajú slová „a i) až n)“. 

9.	V § 4 odsek 7 znie:
„(7) Prostriedky fondu na účely uvedené v odseku 1 písm. d) sa každoročne poskytnú v nevyhnutnom rozsahu tak, aby nedošlo k ohrozeniu života alebo zdravia ľudí alebo k   poškodeniu životného prostredia.“.

Poznámka pod čiarou k odkazu 12a sa vypúšťa.

10.	§ 4 sa dopĺňa odsekmi  8 až 12, ktoré znejú:
„ (8) Za účelom úhrady podľa odseku 1 písm. o) správca vodohospodársky významných vodných tokov doručí ministrovi do 15. mája oznámenie o výške fondu odvedených poplatkov za odbery podzemných vôd a poplatkov za vypúšťanie odpadových vôd do povrchových vôd podľa osobitného predpisu12b) za predchádzajúci kalendárny rok upravenej o ročné zúčtovanie nedoplatkov a preplatkov podľa osobitného predpisu.12c) 

     (9) Minister písomným rozhodnutím určí výšku úhrady podľa odseku 1 písm. o) najviac vo výške 10% zo sumy uvedenej v  oznámení podľa odseku 8. Fond úhradu podľa odseku 1 písm. o) uhradí do 30 dní odo dňa doručenia písomného rozhodnutia ministra správcovi vodohospodársky významných vodných tokov. 

     (10) Prostriedky fondu na účely uvedené v odseku 1 písm. p) sa určia na základe dohody ministerstva s ministerstvom financií Slovenskej republiky najviac vo výške príjmu fondu z predaja priznaných jednotiek (AAU) podľa osobitného predpisu.12d)

	(11) O poskytnutí prostriedkov fondu na účely uvedené v odseku 1 písm. q) rozhoduje minister po dohode  s  ministrom hospodárstva Slovenskej republiky.

    (12) O poskytnutí prostriedkov fondu na účely uvedené v odseku 1 písm. r) a s) rozhoduje minister po dohode  s  ministrom pôdohospodárstva a rozvoja vidieka Slovenskej republiky.“.

Poznámky pod čiarou k odkazom 12b až 12d znejú:
„12b) § 79 ods. 7 zákona č. 364/2004 Z. z. o vodách a o zmene zákona Slovenskej národnej 
           rady č. 372/1990 Zb. o priestupkoch v znení neskorších predpisov (vodný zákon).
  12c) § 8 ods. 2 a § 12 ods. 2 nariadenia vlády Slovenskej republiky č. 755/2004 Z.z.
  12d) § 10 ods. 10 zákona č. 414/2012 Z.z.“.

11.	V § 5 ods. 4 sa slová „osobitnom účte“ nahrádzajú slovami „osobitných účtoch“.

12.	V § 5 ods. 5 sa slovo „záruky“ nahrádza slovom „zábezpeky“.

13.	V § 5 ods. 7 sa za slová  „písm.a)“ vkladajú slová „a i) až n)“.

14.	V § 6 ods. 1 sa za slová „a) až d)“ vkladajú slová „a i) až n)“.

15.	§ 9 vrátane nadpisu znie:

„§ 9
Postup poskytovania podpory 

	(1) Žiadateľ, ktorý žiada  o podporu podľa § 4 ods. 1 písm. a) až d) a i) až n), predkladá písomnú žiadosť o podporu, ktorá obsahuje 
a) názov alebo obchodné meno a sídlo žiadateľa, jeho identifikačné číslo, meno a priezvisko 
    štatutárneho zástupcu  alebo konateľa,  telefónne číslo a ak ju má, aj e-mailovú adresu, ak 
    je žiadateľom právnická osoba, 
b) meno, priezvisko, trvalý pobyt a rodné číslo, telefónne číslo a ak ju má, aj e-mailovú 
    adresu, ak je žiadateľom fyzická osoba; ak je žiadateľom fyzická osoba-podnikateľ, uvedie 
    aj obchodné meno a identifikačné číslo, ak bolo pridelené, 
c) miesto a čas realizácie projektu s uvedením mesiaca a roka začatia a skončenia projektu a 
    stručný opis projektu, 
d) výšku požadovaných prostriedkov, 
e) druh podpory, 
f) výšku celkových rozpočtovaných nákladov na projekt, 
g) výšku nákladov na projekt vynaložených ku dňu podania žiadosti, 
h) zdôvodnenie účelnosti projektu z hľadiska jej environmentálneho významu a súladu 
    s prioritami a cieľmi stratégie štátnej environmentálnej politiky, 
i) opis a prínosy  projektu, 
j) opis financovania projektu, 
k) preukázanie schopnosti platenia splátok a úrokov z požadovanej podpory vo forme úveru, 
l) návrh na zabezpečenie záväzkov v prípade žiadosti o podporu vo forme úveru, 
m) prílohy podľa § 13 písm. b). 

	(2) Žiadateľ, ktorý žiada  o podporu podľa § 4 ods. 1 písm. e), predkladá písomnú žiadosť o podporu, ktorá obsahuje 
a) označenie žiadateľa,        
b) opis havárie s návrhom opatrení na odstránenie jej následkov, 
c) predbežné vyčíslenie škody a celkové náklady potrebné na realizáciu opatrení na 
    odstránenie následkov havárie, 
d) výšku požadovanej podpory. 
 
	(3) Žiadosti o podporu predkladané žiadateľmi sa musia doručiť  fondu najneskôr do 31. októbra predchádzajúceho rozpočtového roka okrem žiadosti o podporu podľa § 4 ods. 1 písm. d) a e) a žiadosti o podporu novej činnosti doplnenej podľa poslednej vety § 4 ods. 2. Žiadosti o podporu formou úveru podľa § 4 ods. 1 písm. a) až d) a i) až n), predkladá žiadateľ fondu v priebehu kalendárneho roka.  
 
	     (4) Fond vedie evidenciu podaných žiadostí o podporu a vykoná kontrolu ich formálnej správnosti a úplnosti. Fond vedie  evidenciu osobných údajov fyzických osôb len v rozsahu podľa odseku 1 písm. b) a len na účely poskytnutia podpory a uzavretia zmluvy podľa tohto zákona.

		 (5) Ak žiadosť o podporu neobsahuje náležitosti podľa odseku 1 písm. a) až l), fond žiadosť o podporu nezaradí do zoznamu žiadostí o podporu. Ak žiadosť o podporu neobsahuje prílohy podľa odseku 1 písm. m), fond vyzve žiadateľa  v určenej lehote na ich doplnenie. Žiadosť o podporu, ktorú žiadateľ v tejto lehote nedoplní, fond nezaradí do zoznamu žiadostí o podporu. Zoznam žiadostí o podporu obsahuje úplné, formálne a vecne správne žiadosti o podporu.  Zoznam žiadostí o podporu je podkladom na rokovanie rady fondu a ministra. 

(6) Fond na základe písomného rozhodnutia ministra o poskytnutí podpory a po doručení dokladov potrebných k uzavretiu zmluvy o poskytnutí podpory podľa osobitných predpisov19a) a podľa § 13 písm. b) uzavrie so žiadateľom písomnú zmluvu o poskytnutí podpory (ďalej len "zmluva").  

	(7) Zoznam rozhodnutí o poskytnutí podpory zverejní ministerstvo na svojom webovom sídle a vo vestníku a fond na svojom webovom sídle. Rozhodnutia o poskytnutí podpory pre fyzické osoby sa nezverejňujú, ale fond ich doručuje  žiadateľovi.

	(8) Na poskytnutie podpory nie je právny nárok. 
 
	(9) Na postup poskytovania podpory a rozhodovanie o poskytnutí podpory sa nevzťahujú všeobecné predpisy o správnom konaní. 20) 
 
	(10) Podpora sa neposkytne žiadateľovi, ktorý 
a) neoprávnene použil alebo zadržiava prostriedky fondu alebo 
b) je v likvidácii alebo na ktorého bol vyhlásený konkurz podľa osobitného predpisu, 21) 
    alebo 
c) nespĺňa podmienky ustanovené týmto zákonom a právnymi predpismi vydanými na jeho 
    vykonanie. 

	(11) Postup podľa odseku 1 písm. i) až m) a odsekov 3 a 5 sa nevzťahuje na žiadateľa, ktorým je právnická osoba v zriaďovateľskej pôsobnosti ministerstva a na účely podľa § 4 ods. 1 písm. h) aj na žiadateľa, ktorým je právnická osoba v zakladateľskej pôsobnosti ministerstva. 

 Poznámka  pod čiarou k odkazu 19a znie:
„19a) Napríklad § 66 zákona č. 50/1976 Zb.  o územnom plánovaní a stavebnom poriadku 
          (stavebný zákon)  v znení neskorších predpisov,  § 42 ods. 8 zákona č. 25/2006 Z.z. 
          v znení neskorších predpisov, § 409 a 536 Obchodného zákonníka, §  588 a 631 
          Občianskeho zákonníka.“.

16.	V § 10 sa odsek 1  dopĺňa písmenami e) a f), ktoré znejú:
„e) postup a spôsob vrátenia nepoužitých finančných prostriedkov,
  f) postup a spôsob vrátenia finančných prostriedkov v prípade nedodržania  podmienok 
      zmluvy.“.

17.	V § 10 ods. 2 písm. c) sa slovo „záruky“ nahrádza slovom „zábezpeky“. 

18.	V § 11 odsek 2 znie:
„(2) Fond vykonáva následnú finančnú kontrolu hospodárenia s poskytnutou podporou a kontrolu dodržiavania podmienok zmluvy podľa osobitného predpisu.22a)“.

Poznámka pod čiarou k odkazu 22a znie:
„22a) Zákon č. 502/2001 Z. z. v znení neskorších predpisov.“.

19.	V § 11 sa za odsek 2 vkladá nový odsek 3, ktorý znie:
„(3) Fond pri porušení finančnej disciplíny príjemcom podpory postupuje podľa osobitného predpisu.22b)“. 

Poznámka pod čiarou k odkazu 22b znie:
„22b) § 31 zákona č. 523/2004 Z. z. v znení neskorších predpisov.“.

Doterajšie odseky 3 a 4 sa označujú ako odseky 4 a 5.

20.	V § 11 ods. 4 sa slová „odseku 4“ nahrádzajú slovami „odseku 5“.

21.	V § 12 ods. 1 sa vypúšťa druhá veta.

22.	V § 13 písmeno b) znie:
„b) náležitostiach príloh žiadosti o podporu, spôsobe kontroly formálnej správnosti a úplnosti 
      žiadosti o podporu a o dokladoch potrebných k uzavretiu zmluvy.“.
 
23.	Za § 15a sa vkladá § 15b, ktorý vrátane nadpisu znie:

„§ 15b
Prechodné ustanovenie k úpravám účinným od 1. júla 2013

            Žiadosti o podporu predložené do 30. júna 2013 sa posudzujú podľa doterajších predpisov.“.

čl. II

		Zákon č. 543/2002 Z. z. o ochrane prírody a krajiny v znení zákona č. 525/2003 Z. z. ,   zákona č. 205/2004 Z. z., zákona č. 364/2004 Z. z.,  zákona č. 587/2004 Z. z., zákona č. 15/2005 Z. z. , zákona č. 479/2005 Z. z., zákona č. 24/2006 Z. z.,  zákona č. 359/2007 Z. z., zákona č. 454/2007 Z. z. zákona č. 515/2008 Z z., zákona č. 117/2010 Z. z., zákona č. 145/2010 Z. z., zákona č. 408/2011 Z. z. a zákona č. 345/2012 Z.z.  sa mení takto:

	V § 58 ods. 3  sa slová „Environmentálneho fondu“ nahrádzajú slovami „organizácie ochrany prírody“.

čl. III
Účinnosť

Tento zákon nadobúda účinnosť 1. júla 2013.